{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu Pravilnika o načinu vođenja registra evidencije ugovora i naplate"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Silva Wendling, u ime osječko-baranjske županije","II. OBLIK I VOĐENJE REGISTRA,\nČlanak 2.","Prijedlog je da se u stavku 3. članka 3. rijeći \"koji će biti sklopljeni\" zamijeni s riječi \"sklopljeni\". \nPredloženom izmjenom stavak 3. je razumljiviji.","Prihvaćen","U članku 2. stavku 3. zamijenit će se riječi: koji će biti sklopljeni\" s riječju: \"sklopljeni\"."]
[2,"Udruga gradova u RH","VI. DOSTUPNOST PODATAKA,\nČlanak 7.","Vezano uz članak 7. ističemo sljedeće:\n- ako bi se dopustio uvid svim JLS-ovima uvid u sve podatke, svaka JLS bi imala uvid u površine državnog poljoprivrednog zemljišta koje svaki zakupac ima na području cijele RH i u stanje duga pojedinih zakupaca na području cijele RH, te bi se na taj način moglo te podatke provjeriti prilikom analize ponuda pri natječajima za zakup ili prodaju poljoprivrednog zemljišta u vlasništvu RH, a ne bi se ti podaci \"pokrivali\" kao što je sada situacija izjavama ponuditelja, koje mogu, a ne moraju biti istinite;\n- na taj način smanjio bi se broj dokumenata koje ponuditelji moraju prikupljati i predavati prilikom prijave na natječaj, znači olakšalo bi se poljoprivrednim proizvođačima i ne bi se opteretila neka od službi Ministarstva poljoprivrede, koju će u ovom slučaju sigurno zadužiti za izdavanje potvrda o stanju duga.","Nije prihvaćen","Članak 7. definira dostupnost i pregled svih podataka iz ugovora no njime se ne ograničava dostupnost izvještavanja.\n\nDostupnost podataka omogućena je samo ako za iste postoji interes u smislu provođenja Zakona."]
[3,"Udruga proizvođača agruma i povrća 'NERETVANSKA MLADEŽ'","VI. DOSTUPNOST PODATAKA,\nČlanak 7.","Predlažemo apsolutnu dostupnost podataka po ugovorima i parcelama.","Nije prihvaćen","Pravilnik propisuje način vođenja registra koji je izvor informacija tijelima koja rade na provedbi Zakona."]
[4,"Silva Wendling, u ime osječko-baranjske županije","VII. PRIJELAZNE I ZAVRŠNE ODREDBE,\nČlanak 8.","U stavku 3. treba broj 2. zamijeniti s brojem 1. jer u stavku 1. navedenog člnaka je utvrđen rok za unos svih podataka, dok u stavku 2. navedenog roka nema.","Prihvaćen","U članku 8. stavku 3. pozvat će se na stavak 1. jer je rok naveden u tom stavku, a ne stavku 2."]
[5,"Silva Wendling, u ime osječko-baranjske županije","VII. PRIJELAZNE I ZAVRŠNE ODREDBE,\nČlanak 8.","Prema odredbama Zakona o poljoprivrednom zemljištu ugovor o zakupu ribnjaka, kao i ugovor o korištenju izravnom pogodbom zaključuje Ministarstvo, stoga je prijedlog da u cijelom članku 8. ostane samo \"subjekti upisa\" a riječi \"jednice lokalne samouprave\"  da se brišu. To je uskladu i sa odredbom članka 3. stavka 2. Prijedloga Pravilnika kojom je utvrđena obveza za sve subjekte upisa.","Nije prihvaćen","Člankom 8. propisano je da je isključivo jedinica lokalne samouprave dužna upisati u Registar sve metapodatke po ranije sklopljenim ugovorima bez obzira tko je u ime RH sklopio ugovor, s obzirom da je ista dužna voditi evidenciju ugovora i naplate i ista raspolaže sa svim traženim podacima, a nakon stupanja na snagu ovog pravilnika ugovori se upisuju sukladno članku 3."]